موسکوادا روسییا، تورکییه و ایران خاریجی ایشلر ناظیری رهبرلرینین گؤروشو باشلاییب.
آخار.آذ خبر وئریر کی، بو بارهده اینفورماسییانی «اینتئرفاکس» آگئنتلیگی یاییب. گؤروشدن اؤنجه هر اوچ خاریجی ایشلر ناظیری رهبری تورکییهده قتله یئتیریلمیش روس سفیر آندرئی کارلووون فوتوسو اؤنونه گول قویوبلار.
قئید ائدک کی، گؤروشده اساس موذاکیره مؤوضوعسو سورییا بحرانی اولاجاق.
***
روسییا، تورکییه و ایران سورییاداکی بحرانین حل ائدیلمهسی اوچون سیاسی پروسئسلرین سورتلندیریلمهسی ایله باغلی اورتاق بیاننامه قبول ائدیب.
آخار . آذ خبر وئریر کی، بو سؤزلری روسییا خاریجی ایشلر ناظیری سئرگئی لاوروو گؤروشدن سونرا تشکیل ائدیلهن مطبوعات کونفراسیندا چیخیشی زامانی دئییب.
«سورییا بحرانینین حربی یوللا حلینین مومکون اولمایاجاغی مؤوضوعسوندا هم فیکیریک. هر ۳ دؤولت سورییانین سووئرئنلیینی دستکله ییر. روسییا، تورکییه و ایران سورییا حکومتی ایله موخالیفلر آراسیندا بیر راضیلیق الده ائدیلمهسی اوچون فعالیته باشلاماغا حاضیردیر. همچینین دانیشیق ماساسینا ایلشهن بو ۳ دؤولت ایشید و نوصره جبههسینه قارشی موباریزهده قرارلی اولدوقلارینی آچیقلادیلار»، - لاوروو بیلدیریب.
خاریجی ایشلر ناظیری رهبری اونو دا علاوه ائدیب کی، حلبدهکی تخلییهلر ان گئجی ۲ گون عرضینده تاماملاناجاق.
azb_Arab azb_Arab azb_Arab unk azb_Arab azb_Arab azb_Arab azb_Arab